സഹപാഠിക്കൊരു കൈത്താങ്ങ് പദ്ധതിക്ക് തുടക്കമായി കൊക്കയാര്: പ്രളയദുരന്തത്തില് പഠനോപകരണങ്ങള് നഷ്ടപ്പെട്ട മുഴുവന് വിദ്യാര്ഥികള്ക്കും പഠനോപകരണങ്ങള് നല്കുന്ന കെഎസ്യു ജില്ലാ കമ്മിറ്റിയുടെ സഹപാഠിക്കൊരു കൈത്താങ്ങ് പദ്ധതിക്ക് കൊക്കയാറില് തുടക്കമായി. പ്രളയം കവര്ന്നെടുത്ത പഠനോപകരണങ്ങള് കെഎസ്യു തിരിച്ചുനല്കും എന്ന മുദ്രാവാക്യത്തോടെ നടത്തുന്ന പദ്ധതിയുടെ ജില്ലാതല ഉദ്ഘാടനം ദുരിതാശ്വസ ക്യാന്പായി പ്രവര്ത്തിക്കുന്ന കൊക്കയാര് നാരകംപുഴ സെന്റ് ലൂക്ക്സ് സിഎസ്ഐ പള്ളിയില് നടന്നു. കെഎസ്യു ജില്ലാ പ്രസിഡന്റ് ടോണി തോമസ് അധ്യക്ഷത വഹിച്ചു. ഇടവകവികാരി റവ. ഫാ. പി.കെ. സെബാസ്റ്റ്യന് ഉദ്ഘാടനം ചെയ്തു. സെന്റ് ജോര്ജ് പള്ളി അസി.വികാരി ഫാ. മാത്യു വാഴചാരിക്കല്, ഇമാം ഷാജഹാന് മൗലവി, കോണ്ഗ്രസ് മണ്ഡലം പ്രസിഡന്റ് സണ്ണി തുരുത്തിപ്പള്ളി എന്നിവര് പ്രസംഗിച്ചു.